text: রসুল্লাবাদ বাংলাদেশের ব্রাহ্মণবাড়িয়া জেলার অন্তর্গত নবীনগর উপজেলার একটি ইউনিয়ন।
  
  আয়তন 
  রসুল্লাবাদ ইউনিয়নের আয়তন ৩,৮৯১ একর (১৫.৭৫ বর্গ কিলোমিটার)।
  
  জনসংখ্যার উপাত্ত 
  ২০১১ সালের আদমশুমারি অনুযায়ী রসুল্লাবাদ ইউনিয়নের মোট জনসংখ্যা ১৮,৪৮৬ জন। এর মধ্যে পুরুষ ৮,৩৫০ জন এবং মহিলা ১০,১৩৬ জন। মোট পরিবার ৪,০৭৪টি। জনসংখ্যার ঘনত্ব প্রতি বর্গ কিলোমিটারে প্রায় ১,১৭৪ জন। রসুল্লাবাদ ইউনিয়নের গ্রামভিত্তিক জনসংখ্যা:  
  
   রছুল্লাবাদ – ৭,৮৯৮
   লাহরি – ২,৬০২
   কালঘোরড়া – ২,৯৭১
   উত্তর দারা – ১,৮৯৮
   মোল্লা – ২,০১১
  
  ইতিহাস 
  রসুল্লাবাদ ইউনিয়নের কোনও নির্দিষ্ট ইতিহাস জানা যায়নি। স্থানীয়দের মতে, উপমহাদেশে ব্রিটিশ শাসনামলের শেষ দিকে ইউনিয়নে পাঁচটি গ্রাম ছিলো। ১৯৬৪ সালে পাঁচটি গ্রাম (রসুল্লাবাদ, উত্তর দারা, মোল্লা, লাহরি এবং কালঘোড়া, রসুল্লাবাদ) নিয়ে ইউনিয়নটি গঠিত হয়। এর পাস্টে কোড ৩৪১২। রছুল্লাবাদ ইউনিয়নের প্রায় প্রতিটি গ্রামের একটি করে বাজার রয়েছে। বর্তমানে রছুল্লাবাদ ইউনিয়নে চারটি বাজার রয়েছে।
  
  অবস্থান ও সীমানা 
  নবীনগর উপজেলার দক্ষিণাংশে রসুল্লাবাদ ইউনিয়নের অবস্থান। এ ইউনিয়নের পশ্চিমে শ্যামগ্রাম ইউনিয়ন; উত্তরে শ্রীরামপুর ইউনিয়ন; পূর্বে ইব্রাহিমপুর ইউনিয়ন, জিনোদপুর ইউনিয়ন ও সাতমোড়া ইউনিয়ন এবং দক্ষিণে রতনপুর ইউনিয়ন অবস্থিত।
  
  প্রশাসনিক কাঠামো 
  রসুল্লাবাদ ইউনিয়ন নবীনগর উপজেলার আওতাধীন ১৫নং ইউনিয়ন পরিষদ। এ ইউনিয়নের প্রশাসনিক কার্যক্রম নবীনগর থানার আওতাধীন। এটি জাতীয় সংসদের ২৪৭নং নির্বাচনী এলাকা ব্রাহ্মণবাড়িয়া-৫ এর অংশ।
  
  শিক্ষা ব্যবস্থা 
  ২০১১ সালের আদমশুমারি অনুযায়ী রসুল্লাবাদ ইউনিয়নের সাক্ষরতার হার ৫৬.৪%। এই ইউনিয়নে মাত্র দুটি উচ্চ বিদ্যালয়ের একটি রসুল্লাবাদে অন্যটি কালঘোরায় অবস্থিত। 
  উচ্চ বিদ্যালয়: 
  
   রছুল্লাবাদ ইউ. এ. খান উচ্চ বিদ্যালয়
   কালঘোড়া উচ্চ বিদ্যালয়
  
  মাদ্রাসা:  
  
   রছুল্লাবাদ দাখিল মাদ্রাসা
   মোল্লা দাখিল মাদ্রাসা
  
  প্রাথমিক বিদ্যালয়: 
  
   রছুল্লাবাদ দক্ষিণ সরকারী প্রাথমিক বিদ্যালয়
   রছুল্লাবাদ উত্তর সরকারী প্রাথমিক বিদ্যালয়
   রছুল্লাবাদ পশ্চিম সরকারী প্রাথমিক বিদ্যালয়
   রছুল্লাবাদ পূর্ব সরকারী প্রাথমিক বিদ্যালয়
   কালঘোড়া সরকারী প্রাথমিক বিদ্যালয়
   মোল্লা সরকারী প্রাথমিক বিদ্যালয়
   উত্তর দারা সরকারী প্রাথমিক বিদ্যালয়
   লাহরি সরকারী প্রাথমিক বিদ্যালয়
  
  আরও দেখুন 
   নবীনগর উপজেলা
   নবীনগর থানা
   ব্রাহ্মণবাড়িয়া জেলা
  
  তথ্যসূত্র 
  
  বিষয়শ্রেণী:নবীনগর উপজেলার ইউনিয়ন
title: রসুল্লাবাদ ইউনিয়ন